फैजाबाद जिले में शनिवार को ट्रैक्टर-ट्राली पर बैठकर अयोध्या सावन मेले में जा रहे श्रद्धालु एक दर्दनाक हादसे का शिकार हो गए, जिससे एक श्रद्धालु की मौके पर ही मौत हो गई जबकि 35 श्रद्धालु गंभीर रूप से घायल हो गए, जिन्हें इलाज के लिए रुदौली सीएचसी में भर्ती कराया गया है. बताया जाता है घायलों में 4 श्रद्धालुओं की हालत नाजुक बनी हुई है, जिन्हें फैजाबाद जिला अस्पताल रेफर कर दिया गया है.